Държавен вестник, бр. 21, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  21
(2) В 7-дневен срок от прилагането опе-
раторът на безпилотната летателна система 
предоставя на съответната ОДБХ по електро-
нен път или на технически носител записа по 
ал. 1, т. 3 при условията и по реда, определени 
в наредбата по чл. 104, ал. 1, т. 3.“
§ 4. Създава се чл. 110а:
„Чл. 110а. (1) За прилагане на продукти 
за растителна защита чрез безпилотна лета-
телна система земеделските стопани пода-
ват в ОДБХ, на чиято територия се намира 
площта, която ще се третира, уведомление 
по образец най-малко 5 дни преди датата на 
третирането.
(2) Към уведомлението по ал. 1 се прилагат:
1. информация за продуктите за растителна 
защита, които ще бъдат прилагани;
2. индивидуализиращи данни за площите, 
които ще се третират;
3. декларация по образец за съответствие 
с изискванията по чл. 109а, ал. 1, т. 4 и 5.
(3) В тридневен срок от подаване на уведом-
лението по ал. 1 директорът на съответната 
ОДБХ или оправомощено от него длъжностно 
лице вписва в регистъра по чл. 6 уведомлени-
ето за прилагане на продукти за растителна 
защита чрез безпилотна летателна система.
(4) При необходимост от прилагане на 
спешни мерки уведомлението по ал. 1 може 
по изключение да бъде подадено най-малко 
един ден преди датата на третирането.“
§ 5. В чл. 112 думите „или чрез въздушно 
пръскане“ се заменят с „чрез въздушно пръс­
кане или чрез безпилотна летателна система“.
§ 6. Създава се чл. 112а:
„Чл. 112а. (1) Българската агенция по без-
опасност на храните създава и поддържа на 
интернет страницата си публичен електронен 
регистър за оповестяване на растителнозащит-
ните, дезинфекционните и дезинсекционните 
дейности.
(2) Регистърът по ал. 1 съдържа географска 
информация за актуалните граници на слой 
„Физически блокове“ от Системата за иден-
тификация на земеделските парцели (СИЗП), 
планираните и извършените растителноза-
щитни, дезинфекционни и дезинсекционни 
дейности и въведени местоположения на 
животновъдните обекти (пчелини).
(3) Регистърът по ал. 1 се поддържа като 
електронна информационна система, в която:
1. собственици и ползватели на животно-
въдни обекти (пчелини) въвеждат информация 
за местонахождението на всеки пчелин и я 
актуализират в срок до три дни при промяна 
на обстоятелствата;
2. лицата, които извършват или възлагат 
растителнозащитни, дезинфекционни и дезин-
секционни дейности с наземна, авиационна 
техника, и безпилотни летателни системи в 
срок не по-малко от три дни и не повече от 
15 дни преди датата на третирането въвеж-
дат информация за дейностите в регистъра, 
която включва:
а) обозначаване на блок/блокове от слой 
„Физически блокове“ на СИЗП, в които са 
планирани дейностите, съответната площ в 
декари и вида на земеделската култура;
б) начална и крайна дата и час на извърш-
ване на дейностите;
в) продукт или препарат – търговско наи-
менование, доза на декар.
(4) Лицата по ал. 3 отговарят за досто-
верността на въведената от тях информация.
(5) Когато пчелин на лице по ал. 3, т. 1 
попада в трикилометровата зона около блок 
с планирана дейност по ал. 3, т. 2, информа-
ционната система по ал. 3 го уведомява чрез 
електронно съобщение с данните по ал. 3, 
т. 2, букви „а“ – „в“.
(6) Редът за воденето на регистъра се оп-
ределя с наредбата по чл. 32, ал. 2 от Закона 
за пчеларството.“
§ 7. В чл. 122, ал. 1 в текста преди т. 1 
думите „установяване на несъответствие на 
продукт за растителна защита с физичните, хи-
мичните или техническите показатели, състава 
му, вида на формулацията или други негови 
характеристики, одобрени при разрешаването 
на продукта, или при“ се заличават, а думите 
„може да приложи“ се заменят с „прилага“.
§ 8. Създава се чл. 122а:
„Чл. 122а. При установяване на несъот-
ветствие на продукт за растителна защита с 
физичните, химичните или техническите пока-
затели, състава му, вида на формулацията или 
други негови характеристики, одобрени при 
разрешаването на продукта, изпълнителният 
директор на БАБХ със заповед незабавно от-
нема или изменя разрешението за пускане на 
пазара и употреба на продукта за растителна 
защита при спазване на чл. 44, параграф 3 от 
Регламент (ЕО) № 1107/2009. До издаването 
на заповедта изпълнителният директор на 
БАБХ прилага чл. 122.“
§ 9. Създават се чл. 165а и 165б:
„Чл. 165а. (1) Който не изпълни задължение 
по чл. 109а, ал. 2 и 110а, ал. 1, се наказва с 
глоба от 500 до 1000 лв.
(2) Когато нарушенията по ал. 1 са из-
вършени от юридическо лице или едноличен 
търговец, се налага имуществена санкция от 
1500 до 3000 лв.
Чл. 165б. (1) Който не изпълни задължение 
по чл. 112а, ал. 3, т. 1 и 2, се наказва с глоба 
от 1000 до 3000 лв.